
30 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 209 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση, προκήρυξη, ανάθεση και κατανομή των 

δαπανών διενέργειας της έρευνας Ποιοτικών Χα¬ 
ρακτηριστικών Ημεδαπών Τουριστών (Έρευνα 
Διακοπών) με έτος αναφοράς το 2016, έγκριση 
χρησιμοποίησης στατιστικών οργάνων και καθο¬ 
ρισμός αμοιβής τους». 

2 Έγκριση, προκήρυξη, ανάθεση και κατανομή των 
δαπανών διενέργειας της έρευνας Οδικών Εμπο- 
ρευματικών Μεταφορών, με περίοδο αναφοράς το 
δ'τρίμηνο του 2016 και τα α', β' και γ' τρίμηνα του 
2017, έγκριση χρησιμοποίησης στατιστικών οργά¬ 
νων και καθορισμός αμοιβής τους για το 2017. 


ΑΠΟΦΑΣΕΙΣ 

Αριθμ. 801/Γ4-71 (1) 

Έγκριση, προκήρυξη, ανάθεση και κατανομή των 
δαπανών διενέργειας της έρευνας Ποιοτικών Χα¬ 
ρακτηριστικών Ημεδαπών Τουριστών (Έρευνα 
Διακοπών) με έτος αναφοράς το 2016, έγκριση 
χρησιμοποίησης στατιστικών οργάνων και κα¬ 
θορισμός αμοιβής τους». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. του ν. 3832/2010 (ΦΕΚ 38/Α/09.03.2010) «Ελληνικό 
Στατιστικό Σύστημα (ΕΛ.Σ.Σ.) Σύσταση της Ελληνικής 
Στατιστικής Αρχής (ΕΛ.ΣΤΑΤ.) ως Ανεξάρτητης Αρχής», 
και ιδίως του άρθρου 14 παρ. 1 περίπτωση ζ, όπως έχει 
τροποποιηθεί και ισχύει, 

β. του π.δ. 226/2000 (ΦΕΚ 195/Α/8-9-2000) «Οργανι¬ 
σμός της Γ.ΓΈΣΥΕ», 

γ. του ν. 4336/2015 (ΦΕΚ 94/Α/14.08.2015) με έναρξη 
ισχύος από 01.01.2016, με θέμα: «Συνταξιοδοτικές δια¬ 
τάξεις - Κύρωση του Σχεδίου Σύμβασης Οικονομικής Ενί¬ 
σχυσης από τον Ευρωπαϊκό Μηχανισμό Σταθερότητας 
και ρυθμίσεις για την υλοποίηση της Συμφωνίας Χρημα¬ 
τοδότησης», παράγραφος Δ: Ρυθμίσεις θεμάτων αρμοδι¬ 


ότητας Υπουργείου Οικονομικών, υποπαράγραφος Δ.9 
«Δαπάνες μετακινούμενων εντός και εκτός επικράτειας». 

δ. του π.δ. 80/2016 (ΦΕΚ 145/Α/5.8.2016) «Ανάληψη 
υποχρεώσεων από τους Διατάκτες», 

ε. της ΓΠ - 400/27-8-2012 απόφασης, με θέμα «Έγκριση 
Κανονισμού Λειτουργίας και Διαχείρισης της Ελληνικής 
Στατιστικής Αρχής» (ΦΕΚ 2390/Β/28.8.2012), 

στ) την αριθ. Υπ. Οικ. 0001538 ΕΞ 2016 απόφαση 
του Υπουργού Οικονομικών με θέμα: «Διορισμός του 
Προέδρου της Ελληνικής Στατιστικής Αρχής (ΕΛΣΤΑΤ)» 
(ΦΕΚ 95/Υ.Ο.Δ.Δ./2016). 

2. Τον Κανονισμό 692/2011 του Ευρωπαϊκού Κοινο¬ 
βουλίου και του Συμβουλίου της 6ης Ιουλίου 2011, για 
τη συλλογή στατιστικών στοιχείων στον τομέα του Του¬ 
ρισμού. 

3. Το γεγονός ότι στις περιπτώσεις που η συλλογή των 
ερωτηματολογίων των ερευνών δεν καταστεί δυνατό να 
καλυφθεί από ιδιώτες συνεργάτες, προβλέπεται να μετα¬ 
κινηθούν εντός και εκτός έδρας υπάλληλοι της ΕΛΣΤΑΤ, 
χωρίς αμοιβή για τα ερωτηματολόγια. 

4. Το γεγονός ότι απότις διατάξεις της απόφασης αυτής 
προκαλείται δαπάνη ύψους ογδόντα εννέα χιλιάδων εκα¬ 
τόν δεκαεννέα ευρώ και πενήντα λεπτών (€ 89.119,50), 
συμπεριλαμβανομένου ΦΠΑ όπου προκύψει, η οποία θα 
βαρύνει τις πιστώσεις του προϋπολογισμού εξόδων της 
ΕΛΣΤΑΤ οικονομικού έτους 2016 (ΚΑΕ 0429.01). 

5. Την με αριθμ. 472/Α2-277/13.01.2017 απόφαση και 
α/α 48 έγκρισης δέσμευσης, πίστωσης γιατην πληρωμή 
της δαπάνης σε βάρος της πίστωσης ΚΑΕ 0429.01 του 
προϋπολογισμού της ΕΛΣΤΑΤ οικονομικού έτους 2017, 
αποφασίζουμε: 

1. α. Εγκρίνουμε και προκηρύσσουμετην εκτέλεση των 
στατιστικών εργασιών που απαιτούνται για τη διενέργεια 
της έρευνας Ποιοτικών Χαρακτηριστικών Ημεδαπών 
Τουριστών (Έρευνα Διακοπών) έτους 2016, η οποία θα 
διενεργηθεί κατά τη διάρκεια του έτους 2017. 

β. Αναθέτουμε στο Τμήμα Στατιστικών Τουρισμού της 
Διεύθυνσης ΣτατιστικώνΤομέα Εμπορίου και Υπηρεσιών 
τη διενέργεια της ανωτέρω έρευνας. 

2. Σκοπός της έρευνας Ποιοτικών Χαρακτηριστικών 
Ημεδαπών Τουριστών (Έρευνα Διακοπών), η οποία 
διενεργείται στο πλαίσιο υλοποίησης του Κανονισμού 
692/2011 του ΕΚ της 6ης Ιουλίου 2011, είναι η συγκέ¬ 
ντρωση στοιχείων σχετικά με τα χαρακτηριστικά των 
ημεδαπών τουριστών (φύλο, ηλικία) και των ταξιδιών 

που πραγματοποιήθηκαν (αριθμός ταξιδιών και διανυ- 
κτερεύσεων, τόπος προορισμού, κύριος σκοπός ταξι¬ 
διού, μεταφορικό μέσο και κύριο κατάλυμα που χρησιμο¬ 
ποιήθηκε, ταξιδιωτική δαπάνη), καθώς και άλλα συναφή 
χαρακτηριστικά. 

3. Η έρευνα είναι δειγματοληπτική και κατά το σχεδία¬ 
σμά της εφαρμόζεται η δισταδιακή στρωματοποιημένη 
δειγματοληψία με πρωτογενή μονάδα δειγματοληψίας 
την επιφάνεια (ένα ή περισσότερα συνεχόμενα οικοδο¬ 
μικά τετράγωνα ή ένα μικρό οικισμό κ.λπ.) και τελική 
μονάδα έρευνας το νοικοκυριό. Η έρευνα καλύπτει το 
σύνολο της χώρας και για την επιλογή των πρωτογενών 
μονάδων δειγματοληψίας (επιφανειών) σε κάθε Περιφέ¬ 
ρεια (ΝΙΙΤ5 2) οι μονάδες επιφάνειας κατανέμονται σε 
στρώματα με βάση την αστικότητα και την πυκνότητα 
των Δημοτικών / Τοπικών Κοινοτήτων, όπου ανήκουν 
οι επιφάνειες. 

Ο σχεδιασμός της έρευνας (κατανομή μονάδων επι¬ 
φάνειας και νοικοκυριών του δείγματος ανά στρώμα) 
βασίζεται στα στοιχεία της απογραφής πληθυσμού 2011. 
Ωστόσο, η επιλογή των μονάδων επιφάνειας και των νοι¬ 
κοκυριών του δείγματος σε κάθε στρώμα θα γίνει από 
κατάλογο, τα στοιχεία του οποίου προέρχονται από την 
έρευνα εργατικού δυναμικού. 

Σε κάθε στρώμα επιλέγεται δείγμα επιφανειών και 
ακολούθως σε κάθε μονάδα επιφάνειας του δείγματος 
επιλέγεται δείγμα νοικοκυριών με ίσες πιθανότητες 
από ενημερωμένο κατάλογο - πλαίσιο νοικοκυριών. Η 
έρευνα είναι ετήσια και ερευνάται δείγμα 8.800 περίπου 
νοικοκυριών, τα οποία θα ερευνηθούν μέσω ιδιωτών 
συνεργατών. 

Αναλυτικά, στο πλαίσιο της έρευνας θα πραγματοποι¬ 
ηθούν οι παρακάτω εργασίες, κατά το έτος 2017: 

Σχεδιασμός και οργάνωση της έρευνας. 

• Επιλογή δείγματος. 

• Επιλογή Ιδιωτών Συνεργατών. 

• Εκπαίδευση ιδιωτών-συνεργατών για την ορθή συ¬ 
μπλήρωση των ερωτηματολογίων της έρευνας. 

• Διενέργεια της έρευνας (συμπλήρωση ερωτηματο¬ 
λογίων και συλλογή τους). 

• Έλεγχος και επεξεργασία των ερωτηματολογίων. 

• Εισαγωγή δεδομένων σε ηλεκτρονικό αρχείο. 

• Μηχανογραφικοί έλεγχοι. 

• Παραγωγή αρχείων αποτελεσμάτων και διαβίβασή 
τους στη Ευτο5ΐ3ΐ:. 

• Παραγωγή και έλεγχος των εθνικών πινάκων. 

• Κατάρτιση δεικτών αξιολόγησης της ποιότητας των 
αποτελεσμάτων της έρευνας (σφάλμα δειγματοληψίας, 
μεροληψία κ.λπ.). 

• Δημοσιοποίηση αποτελεσμάτων. 

4. Για τη διενέργεια και την ολοκλή ρωση της έρευνας 
θα χρησιμοποιηθούν: 

• Υπάλληλοι της ΕΛΣΤΑΤ, μόνιμοι και με σύμβαση Ι.Δ., 
οι οποίοι θα εργασθούν εντός του κανονικού ωραρίου 
λειτουργίας των Δημοσίων Υπηρεσιών, 

• ιδιώτες Συνεργάτες, οι οποίοι θα απασχοληθούν κατά 
το στάδιο συλλογής των ερωτηματολογίων, μέχρι τετρα¬ 
κόσιοι (400), 


• συνεργάτες-διερμηνείς, για τη συμπλήρωση των 
ερωτηματολογίων στα νοικοκυριά, στα οποία υπάρχει 
πρόβλημα γλωσσικής επικοινωνίας, μέχρι δέκα (10). 

Ο ορισμός των ανωτέρω οργάνων της έρευνας θα γίνει 
με απόφαση του Προέδρου της ΕΛΣΤΑΤ. 

5. Η αμοιβή των οργάνων της έρευνας καθορίζεται 
ως εξής: 

Αποζημίωση ιδιωτών - συνεργατών (ΚΑΕ 0429.01) 

α. Ιδιώτες - Συνεργάτες: 10,07 € συμπεριλαμβανομένου 
ΦΠΑ, όπου προκύψει, ανά πλήρως και ορθά συμπληρω¬ 
μένο ερωτηματολόγιο, 

8.800 ερωτηματολόγια X 10,07 € = 88.616,00 (ΚΑΕ 
0429.01). 

β. Συνεργάτες - διερμηνείς: 5,035 € συμπεριλαμβα¬ 
νομένου ΦΠΑ όπου προκύψει, ανά πλήρως και ορθά 
συμπληρωμένο ερωτηματολόγιο, 

100 ερωτηματολόγια X 5,035 € = 503, 50 € (ΚΑΕ 
0429.01). 

6. Συνολική δαπάνη στον ΚΑΕ 0429.01 = 89.119,50 €. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Πειραιάς, 23 Ιανουάριου 2017 
Ο Πρόεδρος 

ΑΘΑΝΑΣΙΟΣ ΘΑΝΟΠΟΥΛΟΣ 


Αριθμ. 821/Γ4-73 (2) 

Έγκριση, προκήρυξη, ανάθεση και κατανομή των 
δαπανών διενέργειας της έρευνας Οδικών Εμπο- 
ρευματικών Μεταφορών, με περίοδο αναφοράς το 
δ' τρίμηνο του 2016 και τα α', β' και γ' τρίμηνα του 
2017, έγκριση χρησιμοποίησης ςττατιστικών ορ¬ 
γάνων και καθορισμός αμοιβής τους για το 2017. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. του ν. 3832/2010 (ΦΕΚ 38/Α/9.3.2010), «Ελληνικό 
Στατιστικό Σύστημα (ΕΛ.Σ.Σ.) Σύσταση της Ελληνικής 
Στατιστικής Αρχής (ΕΛ.ΣΤΑΤ.) ως Ανεξάρτητης Αρχής», 
όπωςτροποποιήθηκε και ισχύει και, ειδικότερα της περ. 
ζ της παρ. 1 του άρθρου 14, 

β. του π.δ. 226/2000 (ΦΕΚ 195/Α/8.9.2000) «Οργανι¬ 
σμός της Γ.Γ. ΕΣΥΕ», 

γ. της ΓΠ - 400/27.8.2012 απόφασης, με θέμα «Έγκριση 
Κανονισμού Λειτουργίας και Διαχείρισης της Ελληνικής 
Στατιστικής Αρχής» (ΦΕΚ 2390/Β/28.8.2012), 

δ. την απόφαση του Υπουργού Οικονομικών με αρ. 
πρωτ. 0001538 ΕΞ 2016 με θέμα: «Διορισμόςτου Προέ¬ 
δρου της Ελληνικής Στατιστικής Αρχής (ΕΛ.ΣΤΑΤ.)», ΦΕΚ 
95/ΥΟΔΔ/2016. 

2. Το ν. 4336/2015 (ΦΕΚ 94/Α/14.8.2015) με έναρξη 
ισχύος από 1.1.2016, με θέμα «Συνταξιοδοτικές διατά¬ 
ξεις - Κύρωση του Σχεδίου Σύμβασης Οικονομικής Ενί¬ 
σχυσης από τον Ευρωπαϊκό Μηχανισμό Σταθερότητας 

και ρυθμίσεις για την υλοποίηση της Συμφωνίας Χρη¬ 
ματοδότησης». 

3. Το π.δ. 80/2016 «Ανάληψη υποχρεώσεων από τους 
διατάκτες» (Α'/145/5.8.2016). 

4. Τον Κανονισμό ΕΕ 70/2012 του Ευρωπαϊκού Κοινο¬ 
βουλίου και του Συμβουλίου της 18ης Ιανουάριου 2012 
σχετικά με τις στατιστικές καταγραφές των οδικών με¬ 
ταφορών εμπορευμάτων. 

5. Το γεγονός ότι στις περιπτώσεις που η συλλογή των 
ερωτηματολογίων των ερευνών δεν καταστεί δυνατό να 
καλυφθεί από ιδιώτες συνεργάτες, προβλέπεται να μετα¬ 
κινηθούν εντός και εκτός έδρας υπάλληλοι της ΕΛΣΤΑΤ 
χωρίς πρόσθετη αμοιβή. 

6. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους εβδομήντα μιας χιλιάδων 
εξακοσίων πενήντα οκτώ ευρώ (€ 71.658,00), συμπε¬ 
ριλαμβανομένου του αναλογούντος ΦΠΑ, η οποία θα 
βαρύνει τις πιστώσεις του προϋπολογισμού της ΕΛΣΤΑΤ 
(ΚΑΕ 0289 και 0429), το οικονομικό έτος 2017. 

Αναλυτικά: 

ΚΑΕ 0429: δαπάνη σαράντα έξι χιλιάδων εξακοσίων 
ογδόντα δύο ευρώ (€46.682,00). 

ΚΑΕ 0289: δαπάνη είκοσι δύο χιλιάδων τριακοσίων 
ευρώ (€22.300,00) πλέον ποσού δύο χιλιάδων εξακοσίων 
εβδομήντα έξι ευρώ (€ 2.676,00) για την κάλυψη των ερ- 
γοδοτικών εισφορών. Σύνολο ΚΑΕ 0289: είκοσι τέσσερεις 
χιλιάδες εννιακόσια εβδομήντα έξι ευρώ (€24.976,00). 

Σύνολο δαπάνης: εβδομήντα μία χιλιάδες εξακόσια 
πενήντα οκτώ ευρώ (€ 71.658,00). 

7. Τις με αριθμ. 307/Α2-170/11.01.2017 (αρ. καταχ. 27) 
και 308/Α2-171/11.01.2017 (αρ. καταχ. 26) αποφάσεις 
έγκρισης δέσμευσης πίστωσης για την πληρωμή της δα¬ 
πάνης σε βάρος της πίστωσης των ΚΑΕ 0429 και 0289 
του οικονομικού έτους 2017, αποφασίζουμε: 

1. α. Εγκρίνουμε και προκηρύσσουμε την εκτέλεση των 
στατιστικών εργασιών που απαιτούνται για τη διενέργεια 
της Έρευνας Οδικών Εμπορευματικών Μεταφορών κατά 
τη διάρκεια του έτους 2017, με περίοδο αναφοράς των 
στοιχείων το δ' τρίμηνο του 2016 και τα α', β' και γ' τρί¬ 
μηνα του 2017. 

β. Αναθέτουμε στο Τμήμα Μεταφορών, Επικοινωνι¬ 
ών και ΜΜΕ της Δ/νσης Στατιστικών Τομέα Εμπορίου 
και Υπηρεσιών της ΕΛΣΤΑΤ τη διενέργεια της ανωτέρω 
έρευνας. 

2. Σκοπός της έρευνας, η οποία διενεργείται στο πλαί¬ 
σιο της υλοποίησης του Κανονισμού του Ευρωπαϊκού 
Κοινοβουλίου και του Συμβουλίου 70/2012, είναι η 
συγκέντρωση στατιστικών στοιχείων επί των Οδικών 
Εμπορευματικών Μεταφορών αγαθών, στο εσωτερικό 
της χώρας και στο εξωτερικό. Το μητρώο που θα χρησι¬ 
μοποιηθεί παρέχεται από το Υπουργείο Υποδομών και 
Μεταφορών και περιλαμβάνει τα εγγεγραμμένα οχήματα 
της χώρας. Το μητρώο επικαιροποιείται με στοιχεία της 
Ανεξάρτητης Αρχής Δημοσίων Εσόδων. 

3. Η έρευνα είναι δειγματοληπτική, με ερευνώμενη 
μονάδα το όχημα και διενεργείται ανά τρίμηνο. Το μέ¬ 
γεθος του δείγματος, για τα τέσσερα τρίμηνα, ανέρχεται 
σε περίπου 7.100 οχήματα και καλύπτει το σύνολο της 
χώρας. Κατά το σχεδίασμά εφαρμόζεται η μονοσταδιακή 


στρωματοποιημένη δειγματοληψία.Τα φορτηγά οχήμα¬ 
τα που περιλαμβάνονται στην έρευνα αρχικά διαχωρίζο¬ 
νται σε α) φορτηγά που εκτελούν διεθνείς μεταφορές και 
β) φορτηγά που εκτελούν εθνικές μεταφορές, τα οποία 
διαχωρίζονται περαιτέρω κατά μεγάλη γεωγραφική πε¬ 
ριοχή (ΝϋΤ5 1), κατάχρηση του φορτηγού (IX, ΔΧ) και 
κατά τύπο του φορτηγού. 

Αναλυτικά, θα πραγματοποιηθούν οι παρακάτω ερ¬ 
γασίες: 

• Επιλογή δείγματος οχημάτων. 

• Επιλογή και ορισμός των οργάνων της έρευνας. 

■ Εκπαίδευση ερευνητών (Δ.Υ. και Ιδιωτών-Συνεργα- 
τών) για την ορθή συμπλήρωση των ερωτηματολογίων 
της έρευνας. 

• Διενέργεια της έρευνας (συμπλήρωση ερωτηματο¬ 
λογίων και συγκέντρωσή τους στην Κεντρική Υπηρεσία 
της ΕΛΣΤΑΤ). 

• Έλεγχος και επεξεργασία των ερωτηματολογίων. 

• Εισαγωγή δεδομένων σε ηλεκτρονικό αρχείο. 

• Έλεγχος και διόρθωση μηχανογραφικών λαθών. 

• Παραγωγή αρχείων δεδομένων και διαβίβασή τους 
στη ΕυΐΌ5ΐ3ΐ. 

• Παραγωγή εθνικών πινάκων. 

• Κατάρτιση Δελτίου Τύπου. 

• Κατάρτιση αρχείου μεταδεδομένων και δεικτών αξι¬ 
ολόγησης (σφάλματα κ.λπ.) της ποιότητας των αποτελε¬ 
σμάτων της έρευνας. 

4. Για τη διενέργεια και την ολοκλήρωση της έρευνας, 
θα χρησιμοποιηθούν: 

• υπάλληλοι της ΕΛΣΤΑΤ, μόνιμοι και με σύμβαση Ι.Δ, 
οι οποίοι θα εργασθούν εντός του κανονικού ωραρίου 
λειτουργίας των Δημοσίων Υπηρεσιών, 

• στις Υπηρεσίες Στατιστικής Νομών και στο Νομό 
Αττικής, μέχρι εκατό (100) υπάλληλοι των Περιφερει¬ 
ακών Αυτοδιοικήσεων (Π.Α.) - Τομέας Μεταφορών και 
Επικοινωνιών- ή/και του Υπουργείου Υποδομών και Με¬ 
ταφορών, μόνιμοι και με σύμβαση Ι.Δ., οι οποίοι θα απα¬ 
σχοληθούν κατά το στάδιο συλλογής των ερωτηματολο¬ 
γίων. Η απασχόληση των υπαλλήλων με τη συγκεκριμένη 
έρευνα θα πραγματοποιείται πέραν της υποχρεωτικής 
ημερήσιας εργασίας τους, 

• στις Υπηρεσίες Στατιστικής Νομών και στο Νομό Ατ¬ 
τικής, μέχρι χίλιοι (1.000) ιδιώτες - συνεργάτες, οι οποίοι 
θα απασχοληθούν κατά το στάδιο συλλογής των ερω¬ 
τηματολογίων. 

Ο ορισμός των ανωτέρω οργάνων της έρευνας θα γίνει 
με απόφαση του Προέδρου της ΕΛΣΤΑΤ. 

5. Η αμοιβή των οργάνων της έρευνας, περιλαμβανο- 
μένου του ΦΠΑ όπου προκύψει, καθορίζεται ως εξής: 

Για τις ερευνώμενες μονάδες, που ανέρχονται σε 7.100 
περίπου, η αμοιβή είναι: €13,36 (υπαλ. Π.Α.) και €14,73 
(Ιδ. Συν.), αντίστοιχα, ανά πλήρως και σωστά συμπληρω¬ 
μένο ερωτηματολόγιο, €9,25 (υπαλ. Π.Α.) και €9,93 (Ιδ. 
Συν.), αντίστοιχα, ανά ερωτηματολόγιο στο οποίο δεν 
αναφέρονται δρομολόγια και €3,08 (υπαλ. Π.Α. και Ιδ. 
Συν.) ανά ερωτηματολόγιο για τις εργασίες ενημέρωσης 
του μητρώου σε περιπτώσεις διαγραφής ή απόσυρσης 
του οχήματος, αδυναμίας εντοπισμού των ιδιοκτητών 
των φορτηγών οχημάτων, λόγω λανθασμένης ταχυδρο¬ 
μικής διεύθυνσης, ή απουσίας τους σε ταξίδι κατά τη 

διάρκεια της έρευνας ή, τέλος, λόγω αρνήσεώς τους να 
συμπληρώσουν το σχετικό ερωτηματολόγιο. 
Αναλυτικότερα: 

α. Υπάλληλοι των Περ. Αυτοδ/σεων -Τομέας Μεταφο¬ 
ρών και Επικοινωνιών (ΚΑΕ 0289): 

1.300 ερωτηματολόγια X 13,36 € = 17.368,00 € 

400 ερωτηματολόγια X 9,25 € = 3.700,00 €. 

400 ερωτηματολόγια X 3,08 € = 1.232,00 €. 

Σύνολο αποζημίωσης: 22.300.00 €. 

Εργοδοτικές εισφορές: 22.300.00 X 12 % = 2.676.00 €. 
Συνολική δαπάνη στον ΚΑΕ 0289 = 24.976,00 €. 


β. Ιδιώτες - συνεργάτες (ΚΑΕ 0429): 

2.300 ερωτηματολόγια X 14,73 € = 33.879,00 €. 

700 ερωτηματολόγια X 9,93 € = 6.951,00 €. 

1.900 ερωτηματολόγια X 3,08 € = 5.852,00 €. 
Συνολική δαπάνη στον ΚΑΕ 0429 = 46.682,00 €. 
ΣΥΝΟΛΙΚΗ ΔΑΠΑΝΗ (ΚΑΕ 0289+0429): 71.658,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Ιανουάριου 2017 
Ο Πρόεδρος 

ΑΘΑΝΑΣΙΟΣ ΘΑΝΟΠΟΥΛΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθβΓηαείθΓ.ΘίΟΘί.αΓ 











